《对月怀陶景成茂才》
清代·宗智

夜月澄寒辉，居然入深院。修竹相参差，浮云忽隐见。

十里澹秋烟，匝地开匹练。独坐谢纠纷，灵禽下荒甸。

渺然等予怀，孤飞无眷恋。西邻有老人，隐居足欢宴。

况兼南窗南，明月照渠面。放却掌中杯，焚却案头砚。

安得乘仙槎，共造清虚殿。玄关君独窥，词源谁敢擅。

予性懒是真，行吟颇忘倦。

作者简介：宗智，字圆明，号竹溪，江都人，本姓蔡。住瓜洲闻思庵。有《坐花轩集》。